== Liv og gerning ==
[[Fil:Wolfgang01.jpg|thumb|left|Fra venstre: [[Maria Anna Mozart|"Nannerl"]], [[Wolfgang Amadeus Mozart|Wolfgang Amadeus]], Leopold og på væggen et portræt af den afdøde [[Anna Maria Mozart|Anna Maria]].]]
Den Mozartske Familie1) stammede fra [[Augsburg]]; her var Leopold Mozart født i en beskeden [[bogbinder]]familie. Hans lyst til videnskabeligt studium førte ham til [[Salzburg]], ved hvis [[universitet]] han studerede [[jura]], mens han fattig og uden hjælp hjemmefra måtte ernære sig ved sin musik, for hvilken han tidlig havde vist anlæg. I længden blev dog denne kamp for livsopholdet ham for hård, han opgav juraen og blev først [[kammertjener]] hos en [[Grev Thurn]], senere [[violinist]] i det ærkebiskoppelige kapel og steg hurtig lige til vicekapelmester. Leopold Mozart var en af de musikere, der tog del i arbejdet på [[sonate]]ns udvikling og han fik ikke ringe fortjeneste af violinspillets systematiske studium ved sin violinskole, der oversattes til fransk og hollandsk og gjorde sin forfatter bekendt langt udover Salzburg. Leopold Mozart skrev i øvrigt baade operaer, oratorier, messer, serenader og alle slags lejlighedsarbejder, og nød det ry, at han meget havde fremmet musikudviklingen i Salzburg.
Biblioteks-_og_informationsvidenskab